**Projektbeskrivelse og miljøkonsekvensrapport**

**Ikke-teknisk resumé**

Husdyrbruget Kalstrup Mølle, Abildgårdsvej 73, 9240 Nibe, cvr nr. 27583903 der ejes af Marianne Christensen og Torben Engemand, skal have godkendt staldenes produktionsareal. Den gældende miljøgodkendelse er fra 2010, og der er meddelt tillæg til godkendelse i 2014 og 2017 samt lavet en anmeldelse om skift i dyretype i 2014. Der er lavet en revurdering i 2020.

Ansøgningen tager udgangspunkt i de eksisterende og ansøgte forhold der forefindes på ejendommen, og den påvirkning som sker på det omgivende miljø. Disse påvirkninger bliver vurderet i henhold til nyeste krav til lugtgenegrænser og afskæringskriterier for belastning af omkringliggende naturområder.

Ændringer på dyreholdet er vurderet i forhold til nudriften og ansøgt drift og anført som nye stalde. Dyrenes placering på ejendomme er nærmere beskrevet i denne rapport.

Dyrenes opstaldning er anført, og vurderet i forhold til BAT samt proportionalitetsprincippet i forhold til en vurdering af hvorvidt virksomheden lever op til BAT.

Husdyrgodkendelseslovens afstandskrav vedr. lugtgener for enkeltboliger er fortsat overholdt med en god margen. Det gælder også til byzone og samlet bebyggelse. Det vurderes, at der fortsat ikke er andre uacceptable nabogener som fluer, støj og støv. Bedriftens miljøpåvirkning på de omkringliggende naturområder er vurderet.

Det er vurderet, at husdyrbruget lever op til bedste anvendelige teknologi (BAT) vedr. områderne driftsledelse, fodring, staldindretning, forbrug af vand og energi samt opbevaring, håndtering og udbringning af husdyrgødning. Den eksisterende sengebåsestald er indrettet med spaltegulv og forsuring. Disse tiltag sikrer en lav ammoniakfordampning og at det samlede staldanlæg lever op til krav om BAT.

Samlet vurderes det, at det ansøgte projekt med de forventede driftsvilkår, fortsat ikke medfører væsentlige miljømæssige påvirkninger, og at husdyrbruget i øvrigt fortsat kan drives på stedet på en måde, som er forenelig med hensynet til omgivelserne. Der er ikke nye bygninger i det ansøgte projekt, udvidelsen sker i eksisterende bygninger.

Det vurderes at landbruget og dets bygninger fortsat ikke påvirker landskabsoplevelsen, samt påvirker den nuværende landskabsudpegning.

Det vurderes endvidere, at projektet ikke vil forringe tilstanden af beskyttede naturtyper og arter, herunder habitatdirektivets bilag IV-arter såvel i som uden for Natura 2000 områder.

En mere detaljeret og teknisk miljøkonsekvensvurdering fremgår af næste afsnit, og sidste afsnit findes den udførlige projektbeskrivelse med vurderinger i de enkelte underafsnit.

**Miljøkonsekvenser**

Nærværende rapport redegør for følgende af projektets miljøkonsekvenser.

* Det etableredes forventede væsentlige og eventuelle kumulative indvirkninger på miljøet, herunder habitatvurdering.
* Det etableredes særkender eller de foranstaltninger, der påtænkes truffet for at undgå, forebygge eller begrænse og om muligt neutralisere forventede væsentlige skadelige indvirkninger på miljøet.
* Den eller de rimelige alternative løsninger, som ansøger har undersøgt, og som relevante for det ansøgte og dets særlige karakteristika, og hovedårsagerne til den eller de valgte løsninger under hensyn til det ansøgtes indvirkninger på miljøet
* Andre forhold, der er væsentlige i den konkrete godkendelse/tilladelse
* Rapporten er udarbejdet af Miljøkonsulent Peter Salling.

**Projektbeskrivelse**

Kalstrup Mølle har ansøgt Rebild Kommune om godkendelse af det eksisterende produktionsareal samt nye produktionsarealer i de eksisterende bygninger på ejendommen Abildgårdsvej 73, 9240 Nibe således at ejendommens produktionsarealer godkendes. Ejendommens dyrehold er køer og kalve, samt kvier. Ejendommens dyrehold opstaldes som beskrevet på figur 1.

Kvægbruget overholder afstandskraven til de omkringliggende beboelser, som først og fremmest er baseret på lugtgeneberegninger, men støj-, og støvgener m.v. har også været vurderet. Andre afstande af mere miljømæssig karakter er også overholdt, og der er ikke nye udpegninger i kommuneplanen der har indvirkning på anvendelsen af staldene.

Godkendelse af ejendommens produktionsareal medfører, at ammoniakfordampningen fra husdyrbruget stiger, og det er dokumenteret at nærliggende naturområdet ikke belastet udover de gældende afskæringskriterier.

Der er ingen naturområder der påvirkes af merbelastning af ammoniak. Ammoniakfølsom natur i Natura 2000 område eller anden særlig følsom natur ligger ca. 3,7 km eller længere væk, og her overholdes de generelle afskæringskriterier til totaldeposition, der gælder for sådanne områder.

Det er vurderet, at husdyrbruget lever op til bedste anvendelige teknik (BAT) vedr. områderne driftsledelse, fodring, staldindretning, forbrug af vand og energi samt opbevaring, håndtering og udbringning af husdyrgødning. Anden form for BAT er heller ikke fundet relevant.

Samlet vurderes det, at det landbrugsbedriften med de eksisterende vilkår, der er stillet samt eventuelle nye, ikke medfører væsentlige miljømæssige påvirkninger, og at husdyrbruget i øvrigt kan drives på stedet på en måde, som er forenelig med hensynet til omgivelserne.

Det vurderes endvidere, at projektet fortsat ikke vil forringe tilstanden af beskyttede naturtyper og arter, herunder habitatdirektivets bilag IV-arter såvel i som uden for Natura 2000 områder.


**Indretning og drift af anlæg**

Anlæggets produktionsareal, staldsystem og dyretype fremgår af husdyrgodkendelse.dk.

Et billede, der indeholder tekst, skærmbillede, nummer/tal, Parallel

Automatisk genereret beskrivelse

* Nedenstående tegning viser ejendommens produktionsarealer i de respektive stalde.



Produktionsarealet er hovedsageligt svarende til staldenes faktiske størrelse. Arealet til opstaldning af dyr på dybstrøelse udvides i enkelte stalde.

Ejendommen har følgende gyllebeholdere og gødningsopbevaringsanlæg

Et billede, der indeholder tekst, skærmbillede, software, nummer/tal

Automatisk genereret beskrivelse

* Udover den ansøgte produktion er der ingen biaktiviteter på ejendommen.
* Der er ingen produktionsmæssig sammenhæng med andre ejendomme. Kvier opstaldes på anden ejendom, men ejendommens drives som en selvstændig enhed.

**Beliggenhed og omgivelser**

Der er tale om en eksisterende bedrift, som er beliggende i det åbne land i et område med spredt

bebyggelse. Ejendommens udseende ændres ikke ved det ansøgte. Der er ikke sket ændringer i landskabsudpegningerne omkring ejendommen siden meddelelse af nugældende godkendelse.

Der vurderes derfor at ikke ejendommens beliggenhed og omgivelser ikke kræver yderligere beskrivelse.

**Lugt og andre gener**

Lugtafgivelsen fra ejendommen ændres ikke. Der har ikke været naboklager omkring lugt i perioden siden ikrafttrædelsen af den eksisterende godkendelse.

**Støv**

**Der er fortsat ikke kilder der giver anledning til støv på ejendommen, udover kørsel på ejendommens grusveje. Ejendommen er beliggende således at eventuelle støvgener ikke vil give anledning til gener der rækker udover ejendommens skel.**

**Støj**

**Støjkilder på ejendommen er kørsel med ejendommens traktorer og fodervogn, samt kompressorer og pumper i forbindelse med malkeanlægget. Pumper og kompressorer er placeret indendørs, og det vurderes derfor at støjgenegrænserne er overholdte i skel. Da afstanden til naboer fra støjkilderne er mere end 700 meter vurderes det at intern kørsel på ejendommen fortsat ikke vil være til gene for omboende.**

**Ammoniak**

Den samlede ammoniakemission fra stalde og gødningslagre er beregnet til 6240,6 kg NH3-N pr. år.

Det vurderes, at projektet fortsat er i overensstemmelse med retningslinjerne i kommuneplanen for

beskyttelse af natur og landskab. Specifikt vurderes bedriften fortsat ikke at ville forringe tilstand af

beskyttede naturtyper eller modvirke mål om gunstig bevaringsstatus for naturtyper og arter, der er

udpegningsgrundlag for NATURA 2000-områder eller forringe levevilkår for bilag IV-arter.

Ligeledes er vurderet muligheden for yderligere reduktion i ejendommens ammoniakemission, udfra mulige reduktionsmuligheder samt proportionalitetsbetragtninger omkring anvendelsen af disse.

Placeringen af nærmeste naturområder er følgende:

Samlet overblik over naturområder

Et billede, der indeholder kort, atlas, tekst

Automatisk genereret beskrivelse

Naturområderne beliggende tæt på ejendommen

Et billede, der indeholder kort, tekst, diagram

Automatisk genereret beskrivelse

Nærmeste kategori III område er et overdrev beliggende øst for ejendommen og de øvrige beregningspunkter er beliggende rundt om ejendommen.

Nærmest kategori II område er et overdrevsområdet beliggende mod vest.

Natura 2000 området indeholder nærmest kategori I område, som er et hede/overdrevsområde beliggende indenfor Natura 2000 udpegningen.

Ejendommens potentielle påvirkninger af naturtyper og arter, der er udpegningsgrundlag for nærmest beliggende NATURA 2000-områder, er derfor luftbåren kvælstofbelastning fra ejendommens stalde.

**Ammoniakfordampning og natur**

**Ændringen medfører, at NH3-fordampningen fra husdyrbruget er uændret på 6240,6 kg N/år. N-totaldepositionen på de nærmeste kategori I, II og III punkter er beregnet til henholdsvis 0,0 og 0,1 og 3,6 kg N/ha. I kat. III er indregnet stigningen i de seneste 8 år, som er en merdeposition på 0,4 kg N. Det er for alle kategorier under den lovmæssige grænseværdi på henholdsvis 0,7, 1,0 og en merdeposition på 1,0 kg N/ha. Når disse værdier er overholdt, vurderes det, at der ikke sker påvirkning af hverken habitatnatur eller anden beskyttet natur, heller ikke i kumulation med andre husdyrbrug.**

### Energi- og vandforbrug

Forbruget af el og vand er uændret

### Energi

Energi anvendes primært til foderblanding, lys, malkeanlæg og skrabeanlæg samt forsuringsanlæg.

Staldene er med naturlig ventilation og der er derfor ikke energiforbrug til dette.

Der anvendes for så vidt muligt lavenergibelysning i stalden. Belysningen rengøres jævnligt, så lysstyrken er optimal.

Udendørslyset er kun tændt efter behov.

Lyset i staldene vil være tændt efter behov. Der vil være lys i staldene ca. 12 timer i døgnet i vinterhalvåret og ca. 8 timer i døgnet i sommerhalvåret. Tidsrummet vil kunne variere mellem 04-24. Herudover er der vågelys i staldene om natten, så dyrene kan orientere sig.

Logistikken i forbindelse med afhentning af foder er indrettet, så afstanden giver færrest mulige driftstimer, hvilket minimere energiforbruget.

### Energibesparende foranstaltninger

Der anvendes for så vidt muligt lavenergibelysning i staldene. Skærmene rengøres ved udskiftning af lysstofrør, så lysstyrken er optimal.

Ved udskiftning af pumper osv, vælges energibesparende alternativer.

### BAT

Ifølge referencedokumentet for bedste tilgængelige teknikker (BREF) der vedrører intensiv kvægproduktion, anvendes der således BAT ved de valgte tiltag.

### Vand

Vandet leveres fra egen boring.

Vand anvendes primært til drikkevand samt rengøring af stalde.

Der er opsat flydere i vandkarrene, der sikrer at vandkarrerne ikke flyder over.

Ejendommens drikkevandsinstallationer rengøres og efterses jævnligt med henblik på at undgå spild. Evt lækager identificeres og repareres hurtigst muligt.

Vandforbruget registreres, så der kan reageres på unormalt vandforbrug.

### Affald

Brændbart affald i form af papirsække, aftørringspapir, plastik og tom rengjort emballage fra f.eks. pesticider opsamles i affaldscontainer og bortskaffes via erhvervsordning med godkendt renovationsfirma ca. hver 2. måned (EAK-kode: 19.00).

Såfremt der findes pesticidrester (EAK-kode 05.12 og 02 01 08 / 02 01 09) afskaffes de ligeledes til kommunal genbrugsplads. Dette sker dog sjældent, da indkøb af pesticider passer med forbrug af pesticider.

Jern og metal (EAK-kode: 02 01 10) afhændes til produkthandler og glas m.m. (EAK-kode: 51.00 / 52.00 / 52.06) afhændes til kommunal genbrugsplads.

Motorolie, spildolie og smøreolie (EAK-kode: 13 02 05 / 13 02 06) afhændes til Dansk Oliegenbrug eller lignende godkendt modtager. Opbevares ikke på ejendommen.

Klinisk risikoaffald (EAK-kode: 18.00 og Z) i form af medicinglas og rester samt kanyler opbevares i plasttønder udviklet til formålet. Tønderne afhændes 1-2 gange årligt til kommunal genbrugsplads. Medicin opbevares i køleskab på staldkontor før brug.

Bortskaffelsen af affald til kommunal genbrugsplads registreres, hvorved bortskaffelsen af affald kan dokumenteres.

Døde dyr (EAK-kode: 02 01 02) afhentes af DAKA ca 52 gange om året. De døde dyr opbevares indtil afhentning i kadaverkapsler og container udviklet til formålet. Opbevaring og bortskaffelse af døde dyr sker i henhold til BEK nr. 439: *Bekendtgørelse om opbevaring af døde dyr.*

Affald fra ejendommens husholdning, er tilsluttet kommunal affaldsordning.


### Råvarer og hjælpestoffer

Der opbevares ikke sprøjtemidler på ejendommen. Såfremt der kortvarigt opbevares sprøjtemidler på ejendommen, vil dette være i aflåst rum uden afløb.

Der opbevares ikke olieaffald på ejendommen

Ansøger vurderer at ejendommen indenfor energi og vandforbrug, råvarer og hjælpestoffer samt affald anvendes en praksis således at ejendommens drift ikke giver anledning til gener eller ressourceforbrug der overstiger det svarende til den bedst tilgængelige teknologi.

### Bedste anvendelige teknologi - BAT

Ammoniakfordampningen fra anlægget i forbindelse med udvidelsen er på 6240,6 kg NH3-N i ansøgt drift, og det samlede vejledende ammoniaktab ved anvendelse af BAT er 8421 kg NH3-N. 

Den vejledende emissionsgrænseværdi vurderes derfor overholdt.

**Anvendelse af bedst anvendelige teknik**

Der er anvendt BAT indenfor følgende områder: Energi, vand, management, foder, staldindretning og opbevaring/udbringning af husdyrgødning.

Dette er allerede beskrevet i den nugældende godkendelse, og nedenstående beskriver de ændringer der bliver i forbindelse med ændringen af produktionen.

BAT for staldanlægget er opfyldt ved de eksisterende med fast gulv og dræn med skrab og stalde med dybstrøelse.

**Beregning af det vejledende ammoniakemissionsniveau.**

Af nedenstående tabel fremgår det vejledende ammoniakemissionsniveau for ejendommen.

BAT opfyldes på ejendommen, da ammoniakemissionen er beregnet til 8421kg N. og den faktiske ammoniakemission er beregnet til 6240,6 kg N.

Ejendommes ammoniakniveau er beregnet i husdyrgodkendelse.dk. Beregningsforudsætningerne er det ændrede dyrehold og det valgte staldsystem. Der er anvendt BAT staldsystem.

**Fodring:**

Der er ikke foretaget yderligere tiltag ift. Fodring og reduktion af råprotein, for nedsættelse af ammoniakfordampningen.

**BAT (Bedst Anvendelige teknik)**

**I forhold til staldsystem er der udregnet et BAT-krav for husdyranlægget på udledning af maksimalt 8421 kg N/år, og da udledningen er 6240,6 kg, så er lovens krav overholdt. Det er opnået ved, at der i sengebåsestalden er spaltegulv med forsuring. Da BAT niveauet er opfyldt med valg af staldsystem, er der foretaget fravalgt af fodringsteknologi. Fodringsteknologi da dette ikke er skønnet proportionalt på baggrund af at der allerede er foretaget investeringer i ammoniakreducerende teknologi. Forsuring af ungdyrstalden er fravalgt da staldens indretning af gyllekanaler ikke gør det muligt at forsure gyllen effektivt. Ammoniakfordampningen fra ungdyrstalden er 2033 kgN/år. Forsuring af denne stald vil give en reduktion på 1017 kg N/år. Omkostningerne til ændring af staldens kanalsystem vil have en større omkostning end 1,0 mill kr. hvilket betyder at anvendelse af løsning ikke er proportional idet at omkostninger pr reduceret kg N er mere end 100 kr. selv set med en 10 årig afskrivningsperiode.**

**Egenkontrol**

*Bedriften bliver drevet efter de principper der er opstillet i begrebet ”godt landmandskab”.*

*Begrebet ”godt landmandskab” indeholder en målsætning om inddragelse af principperne*

*For integreret produktion. Hensynet til de mere bløde værdier bliver derved en integreret*

*del af planlægningsprocessen. De bløde værdier er i denne sammenhæng defineret som*

*etisk betingede hensyn, herunder hensyn til medarbejdere, naboerne til bedriften, forbrugerne*

*samt til husdyrvelfærd, naturen, landskabet og miljøet. Ved anvendelse af denne*

*helhedsorienterede managementform forventes kravene fra det omgivende samfund at blive*

*efterlevet, sideløbende med de økonomiske krav. Som en sidebemærkning kan det påpeges*

*alt håndtering af husdyrgødning foregår ved hjælp fra maskinstation som efterfølgende*

*nedfælder husdyrgødningen.*

*Sikring af bygninger og udstyr er i driftsklar stand, sker ved det daglige tilsyn og de nødvendige*

*reparationer enten ved ejers eller relevante håndværkere hjælp.*

**Ansøger har vurderet at,** med ovenstående redegørelse og de stillede vilkår,

at bedriften lever op til BAT for management. Der er stillet vilkår i gældende miljøgodkendelse til bl.a. kontrol og egenkontrol inden for flere af punkterne. Der udarbejdes beredskabsplan for ejendommen.

**Offentlighedsfasen**

Såfremt der indkommer spørgs­mål/bemærkninger/indsigelser til projektet i forbindelse med offentlighedsfasen, skal der foretages en vurdering af disse. Vurde­ring af om der skal ske ændringer som følge af høringssvar.

Menneskers sundhed:

Det vurderes grundet ejendommens beliggenhed at der ikke ved projektet vil være følgende påvirkninger.

**Transport**

Antal transporter er uændret, og der er ikke konstateret gener ved den nuværende drift.

Trafiksikkerhed (Ind- og udkørsel fra ejendom samt transport til og fra ejendommen) ændres ikke idet der er gode oversigtsforhold ved indkørslen.

**Lys-/skyggegener**

Staldene og belysningen heri og den udendørs belysning på ejendommen kan ikke ses udenfor matriklen grundet staldenes placering bag områdets store terrænforskelle.

Friluftsliv og rekreative interesser (kunne fx være sløjfning af en rekreativ sti)

Ansøger vurderer at der ikke er interesser indenfor friluftsliv eller rekreative områder ift det ansøgte.

**Ammoniakfordampning og natur**

**Ændringen medfører, at NH3-fordampningen fra husdyrbruget er uændret på 6240,6 kg N/år. N-totaldepositionen på de nærmeste kategori I, II og III punkter er beregnet til henholdsvis 0,0 og 0,1 og 3,6 kg N/ha. I kat. III er indregnet stigningen i de seneste 8 år, som er en merdeposition på 0,4 kg N. Det er for alle kategorier under den lovmæssige grænseværdi på henholdsvis 0,7, 1,0 og en merdeposition på 1,0 kg N/ha. Når disse værdier er overholdt, vurderes det, at der ikke sker påvirkning af hverken habitatnatur eller anden beskyttet natur, heller ikke i kumulation med andre husdyrbrug.**

**Det vurderes at ejendommen ammoniakdeposition og anvendelse af ammoniakreducerende tiltag er tilstrækkelig.**

Grundvand, overfladevand og jordbund (erosion, arealbefæstelse, vandkvalitet og -kvantitet):

Da der er tale om eksisterende godkendte bygninger og gyllebeholdere, der alle overholder gældende byggeforskrifter og afstandskrav forventes det ikke at der vil kunne opstå påvirkning af nedenstående områder.

Grundvandsinteresser (beskyttelse og sikring af drikkevand)

Grundvandssænkning

Limfjord, vandløb, søer og vådområder

Da ejendommens drift af udspredningsarealer er reguleret i gødningsbekendtgørelsens regelsæt forventes det ikke at have negativ effekt på recipienter.

Håndtering af spildevand

Ejendommens håndtering af spildevand ændres ikke ved det ansøgte.

Håndtering af overfladevand

Overfladevand fra ensilagepladsen vil blive opsamlet.

Tagvand fra stalde nedsives i faskine

Jordforurening (jordforurening efter lov om jordforurening, men også fx zink)

Der er ikke arealer der er kortlagte ift jordforurening på ejendommen.

Klimatiske faktorer:

Det ansøgte påvirker ikke eller påvirkes ikke af vandstandsstigninger (hav, grundvand, regnhændelser)

Da der er tale om traditionel mælkeproduktion, og der er anvendt energibesparende foranstaltninger i forbindelse med drift af ejendommen vurderes det ikke af have en negativ effekt overfor de klimatiske forhold.

Materielle goder:

Idet der er tale om godkendelse og mindre tilpasning af det eksisterende husdyrbrug er der ikke tale om påvirkning af det omgivende samfund såsom – by, institutioner, virksomheder (hotel mv.) eller naboer. Grundet afstanden til naboer vurderet det ligeledes at det ikke er af betydning for andres udviklingsmuligheder eller lignende( Værditab, ud­sigtsgener mv.)

**Sårbarhed i forhold til risici for større ulykker eller katastrofer som følge af faktorerne herover**

Driftsforstyrrelser eller uheld

**Beredskabsplan**

På ejendommen udarbejdes der en beredskabsplan der beskriver hvilke forholdsregler medarbejder og ejer skal tage ved brand, udslip af gylle eller ved andre uheld og kritiske situationer. Beredskabsplanen vil blive vedlagt som bilag.

**Redegørelse for uheld**

De største risici for uheld skønnes at være i forbindelse med håndtering og opbevaring af husdyrgødning, ved strømsvigt samt udslip fyrings- og dieselolie.

**Uheld med gylle**

I tilfælde af mindre gylleudslip, vil gyllen samle sig om lækagestedet. Herfra kan det suges op og fjernes. Da gyllen kan suges op, vurderes det at der ikke er fare for forurening af grundvandet.

I tilfælde af større gylleudslip f.eks. sprængning af gyllebeholder, vil gyllen løbe ud over området nær gyllebeholderne. Herfra kan det suges op og fjernes. Da gyllen kan suges op, vurderes det at der ikke er fare for forurening af grundvandet.

Der er ikke risiko at gyllen kan løbe til drænbrønde, idet disse er beliggende langt fra ejendommens gyllebeholdere.

Driftsforstyrrelser eller uheld, der kan medføre væsentlig forøget forurening i forhold til normal drift er begrænset til gyllesystemet.

Afstanden fra gyllebeholderne til nærmeste vandløb eller sø er mere end 600 meter. Terrænforskellen er mindre end 10 meter hvilket giver en gennemsnitlig hældning på mindre end 1,6 %, hvilket betyder at området omkring, gyllebeholderne ikke er en risikozone. Der skal således ikke udarbejdes særlige tiltag til beskyttelse af vandmiljøet omkring gyllebeholderne.

**Døde dyr**

Døde dyr placeres under kadaverklap. Derved undgås uhygiejniske forhold, herunder at der kan observeres døde dyr, samt at ræve, hunde og vilde katte kan komme til de døde dyr. Samtidig minimeres risiko for overførelse af smitte til staldene.

Anlæg og tekniske foranstaltninger renses, vedligeholdes og udskiftes i en sådan grad at det sikrer en korrekt brug og effekt. Medarbejderne er grundigt introducerede til opgaverne, hvilket er med til at sikre at disse bliver udført korrekt, og med minimal risiko for uheld som følge af forkert håndtering af, gylle, olie mv. Medarbejdere, ejer og andre med fast adgang til bedriften er vejledt i beredskabsplanen, hvilken har en fast plads på staldkontoret.

Der er ikke stationære gyllepumper på gyllebeholderne, hvilket fjerner risikoen for punktforurening ved tab af gylle eller ved sabotage. Der er desuden fuldautomatisk pumpningen af gylle fra stalde og fortank til gyllebeholderne, hvilket minimer risikoen for overløb af gylle og menneskelige fejl.

Omlastning af gylle sker altid under opsyn, derfor vurderes det, at der ikke er større risiko for uheld i forbindelse med utilsigtet igangsætning af pumper, spild m.m. Desuden er gyllebeholderne omfattet af den 10-årige beholderkontrol.

Olietankene er placeret hvor der er minimal risiko for påkørsel. Tanken udskiftes i overensstemmelse med olietankbekendtgørelsens sløjfningsterminer.

Der er udarbejdes beredskabsplan for ejendommen og dens drift.

**Ophør af husdyrbruget**

I forbindelse med ophør vil der blive truffet de nødvendige foranstaltninger med henblik på

at overlevere anlægget i forsvarlig miljømæssig tilstand. Der vil således blive tilkaldt en

slamsuger for at tømme gyllebeholderen samt gyllekummerne. Derudover vil der blive gennemført

en rengøring af anlægget, således at der ikke forekommer forurening

herfra.

**Ansøger har vurderet**, at med de beskreven forhold, er truffet de fornødne

foranstaltninger ved ophør af husdyrbruget for at undgå forureningsfare og for at bringe

stedet tilbage i tilfredsstillende stand.

Der forventes stillet vilkår, der beskriver, hvordan stedet bringes tilbage i tilfredsstillende stand herunder fastsættes, at for så vidt bygningerne ikke længere har brugsmæssig værdi, nedrives disse af autoriseret nedbrydningsfirma og byggematerialer bortskaffes efter reglerne i affaldsregulativet.